**YHDISTYKSEN LOPETTAMINEN**

Päätös yhdistyksen lopettamisesta on tehtävä kahdessa peräkkäisessä yhdistyksen kokouksessa, joiden väli on vähintään kuukausi.Kokouskutsussa on selkeästi ilmoitettava, että kysymyksessä on yhdistyksen lopettamiskokous. Lopettamisasia voidaan käsitellä ensimmäisen kerran myös vuosi-, kevät- tai syyskokouksessa, jos lopettamisasia on selkeästi ilmoitettu kokouskutsussa.

Ennen lopettamista on hoidettava yhdistyksen taloudelliset vastuut kuten velat ja muut maksut.

Jäljelle jääneet varat luovutetaan sääntöjen mukaisesti, yleensä omalle piirille.

Yhdistyksen jäsenillä ei ole oikeutta yhdistyksen varoihin**.**

Kokous voi valtuuttaa hallituksen huolehtimaan loppuselvityksistä, arkistojen siirtämisestä pitäjän tai maakunta-arkistoon, pankkitilin lopettamisesta sekä lopettamisilmoituksesta piiriin, Marttaliittoon sekä yhdistysrekisteriin.

Hallitus, tai lopettamiskokouksen valtuuttamat henkilöt tekevät kirjallisen selvityksen lopettamistoimista ja se säilytetään yhdistyksen arkistossa.

Yhdistys katsotaan lakanneeksi, kun ilmoitus yhdistysrekisteriin on jätetty.

**MUISTILISTA**

**Lopettamispäätös**

* Hallitus päättää kutsua koolle ylimääräisen kokouksen, jossa päätetään yhdistyksen lopettamisesta. Lopettamisasia voidaan käsitellä ensimmäisen kerran myös vuosi-, kevät- tai syyskokouksessa, jos lopettamisasia on selkeästi ilmoitettu kokouskutsussa.
* Kokouskutsusta on käytävä selvästi ilmi, että ylimääräisen kokouksen asia on yhdistyksen lopettaminen.
* Esityslista

**I Lopettamiskokous**

* Päätös yhdistyksen lopettamisesta, toisesta lopettamiskokouksesta ja sen ajankohdasta. Vähintään kuukausi väliä.

**II Lopettamiskokous**

* Esityslistan mukaan
* Valtuutetaan hallitus tai jotkut hallituksen jäsenet hoitamaan lopettamistehtävät

**Kokouksen jälkeen**

* Kaikki tarvittavat ilmoitukset lopettamisesta, myös Patentti- rekisterihallituksen yhdistysrekisteriin.
* Jäljellä olevien varojen siirto sääntöjen 15 § mukaan
* Asiakirjojen arkistointi